Medinų akmenys

Medinų akmenys – du masyvūs akmenys, saugomi geologiniai gamtos paveldo objektai, esantys Medinų kaime, Nemaitonių seniūnijoje, Kaišiadorių rajone. Paskelbti saugomais Kaišiadorių rajono savivaldybės tarybos 1992 m. spalio 1 d. sprendimu Nr. 231.

Abu akmenys guli greta, Medinuose esančioje kryžkelėje prie kelio . Pažymėti informaciniais ženklais (neįskaitomi). Nuo kryžkelės pietų kryptimi atsiveria žemėjanti atvirų laukų panorama, vakarų pusėje už 250 m įsikūrusi pakelės sodyba. Įkalnėje, 0,4 km į šiaurės rytus esančioje sodyboje stūkso Degučio akmuo.

Duomenys 

Abu akmenys patrauklūs savo spalva, geologinių kristalų struktūra, forma ir dydžiu. Prie kelio atvilkti melioratorių iš gretimų laukų. Pirmasis akmuo – piramidės formos, rausvo atspalvio. Pagal savo aukštį tai trečiasis, pagal tūrį – šeštasis akmuo Kaišiadorių rajone. Antrasis yra mažesnis už savo kaimyną, forma primena netaisyklingą plokščią stačiakampį.

Literatūra 

 Vidmantas Malinauskas. Kaišiadorių rajono gamtos paminklai. 1996, Kauno raj.: Lututė ISBN 9986-756-00-6

Šaltiniai

Nuorodos 

 Saugomų teritorijų valstybės kadastras  
 Nemaitonių seniūnijos gamtos paveldo objektai
 Kaišiadorių enciklopedija: Medinų I akmuo
 Lankytinos vietos: Medinų I akmuo (lithuania.travel)
 Kaišiadorių enciklopedija: Medinų II akmuo
 Lankytinos vietos: Medinų II akmuo (lithuania.travel)

Lietuvos rieduliai
Lietuvos gamtos paveldo objektai
Kaišiadorių rajono paveldas